खेलाडीद्वयको उपचारमा सहयोग
राष्ट्रिय खेलकुद परिषद् (राखेप) अन्तर्गतको राष्ट्रिय खेलाडी कल्याणकारी कोषले दुई खेलाडीलाई स्वास्थ्य उपचारका लागि सोमबार आर्थिक सहयोग प्रदान गरेको छ ।
काठमाडौँ — राष्ट्रिय खेलकुद परिषद् (राखेप) अन्तर्गतको राष्ट्रिय खेलाडी कल्याणकारी कोषले दुई खेलाडीलाई स्वास्थ्य उपचारका लागि सोमबार आर्थिक सहयोग प्रदान गरेको छ ।मिर्गौलापीडित भारोत्तोलनका पूर्वखेलाडी सञ्जयकुमार महर्जनलाई ५ लाख र ब्रेस्ट क्यान्सर पीडित सुटिङ खेलाडी सविता बस्नेतलाई १ लाख ५० हजार आर्थिक सहयोग उपलब्ध गराइएको हो । कोषका अध्यक्ष तथा राखेपका सदस्य–सचिव टंकलाल घिसिङले उक्त रकमबराबरको चेक हस्तान्तरण गरे ।